Nyeste Skilderie af Kiøbenhavn, 1809-08-26
Da der, under nuværende Conjuncturer, vanskeligen kan vedligeholdes nogen stadig Communication med Bornholm, saa har Hs. Majestæt fundet det fornødent, for saavidt dette Land betræffer, ved Reskript af 6te Maji 1808 til Amtmanden over Bornholm, at bestemme en temporair Forandring saavel i Henseende til Executionen af Straffen for saadanne Forseelser, hvorfor de Tiltalte efter de gjældende Anordninger, tilfindes at arbeide i Kjøbenhavns Forbedringshuus i nogle Maaneder, som i Henseende til Afsoningsmaaden af idømte Bøder eller Bidrag til uægte Børns Underholdning m.m. Ved bemældte Reskript er, som en interims Foranstaltning under Krigen, allernaadigst fastsat: 1) at Enhver, som for noget paa Bornholm forøvet Delictum sammesteds dømmes til Arbeide i Kjøbenhavns Forbedringshuus paa Aar eller kortere Tid, skal udstaae denne Straf paa Bornholm, ved at forblive eller hensættes under Bevogtning i eet af Landets Arresthuse, og der gives et bestemt Arbeide og en bestemt Underholdning i Lighed med hvad der er fastsat for Forbrydere i Kjøbenhavns Forbedringshuus; 2) at de, som ikke formaae at udrede idømte Bøder eller Bidrag til uægte Børns Opfostring og deslige, skulle henvises til Arbeide enten i Frederiks Steenbrud, paa Bornholm eller i Almindingen, eller og til Havne og Veiarbeide, og hvor forresten Arbeide, offentligt eller privat, udfordres, i saa lang Tid, som Forordningen af 6te Decbr. 1743 i Henseende til Bøder i Almindelighed bestemmer; 3) at der af Amtmanden skal, i ethvert specielt Tilfælde, efter Omstændighederne fastsættes Stedet, hvortil saadanne Arbeidere bør henvises, hvorved maa tages Hensyn til den Paagjældendes Beqvemhed til Arbeide, Duelighed Legemskræfter og deslige; 4) at Arbeiderne skulle være forpligtede til at indfinde sig paa Arbeidstedet den Dag, som af Amtmanden bestemmes, og, hvis de forlade Arbeidet eller ikke dagligen indfinde sig til det bestemte Klokkeslet, eller under Arbeidet vise sig efterladne, skulle de ansees som overhørige og ved første Leilighed hensættes i Forbedringshuset for at afsone de resterende Bøder eller Bidrag; 5) at disse Extraar beidere skulle i Arbeidstiden staae under bestandigt Opsyn af den, der ellers har Jnspection med Arbeidet, men iøvrigt uden for Arbeidet have al den Frihed, som kan bestaae med god Orden og Politie; 6) at dem skal tillægges en billig af Amtmanden approberet Dagløn, i Forhold til deres Arbeidsførlighed, Duelighed og det Arbeide, hvortil de bruges, og at den ene Halvdeel af denne Dagløn skal gives dem til deres Underholdning, og den anden Halvdeel leveres vedkommende Foged eller Rettens Betjent, for af ham at tildeles den eller dem, som de idømte Bøder eller det bestemte Bidrag tilkomme, og 2) at Straffens Fuldbyrdelse maa udsættes til den Tid af Aaret, hvorpaa Arbeiderne kunne bruges. Man Ved Reskript til Stiftsøvrigheden over Aarhuus Stift, af 3 Febr. d. A., er det allernaadigst fastsat, at 2 smaae Tørveskifter, som nu tilhøre Randlev Præstegaard, nemlig det vestlige og østlige, maae for bestandigt henlægges til Saxild Præstegaard, paa de Vilkaar, at Præsten til Randlev forbeholdes Ret til at benytte den Græsning, som efter Tørvebjergningen findes paa disse 2 Udskifter, samt at nuværende og efterkommende Præster i Saxild stedse svare 4 Rdlr. aarligen til Præsten i Randlev.